Tim Commerford

Tim Commerford, tamén coñecido como Timmy C., Tim Bob, Simmering T, Y.tim.K, TIM.COM e tim.COM, nado en Irvine (California) o 26 de febreiro de 1968, é o baixista da banda de rock Rage Against the Machine e tamén tocou na recentemente desaparecida Audioslave.

 Traxectoria 
É o máis novo de 5 irmáns. O seu pai foi enxeñeiro aeroespacial e traballou nos transbordadores espaciais da NASA, e a súa nai era matemática. Á súa nai diagnosticáronlle un cancro e pouco despois os pais divorciáronse. Tim quedou co seu pai, que volveu casar, mentres que a súa nai marchou para Sacramento coa irmá para tratarse do cancro, ata que faleceu cando Tim tiña 20 anos.

Commerford fíxose amigo de Zack de la Rocha no quinto grao, cando Tim ensinoulle a Zack como roubar comida da cafetería da escola. Zack introducíuno no baixo e Tim atopou unha saída na música e na poesía.

Commerford ten numerosas tatuaxes, incluíndo un deseño que lle cobre as súas costas, brazos, peito e a perna esquerda. O primeiro que se fixo foi unha sinxela banda negra ao redor do seu brazo para lembrar á súa nai.

Categoría:Baixistas dos Estados Unidos de América
Categoría:Nados en 1968
Categoría:Nados en Irvine, Estados Unidos
Categoría:Membros de Audioslave
Categoría:Estadounidenses de ascendencia francesa